Անտե Չորիչ

**Անտե Չորիչ** (, ), խորվաթ պրոֆեսիոնալ ֆուտբոլիստ։ Ներկայումս Ռոմայից վարձավճարով հանդես է գալիս Ալմերիայի և Խորվաթիայի ազգային հավաքականի կազմում։ Խաղում է հարձակվողական կիսապաշտպանի դիրքում։

## Ակումբային կարիերա
### Դինամո Զագրեբ
Չորիչը հանդես է եկել Հրվատսկի Դրագովոլյացի, Զագրեբի և Ռեդ Բուլ Զալցբուրգի ակադեմիաներում։ 2013 թվականին նա միացավ Դինամո Զագրեբի ակադեմիային 900․000 եվրոյի դիմաց։ Իր պրոֆեսիոնալ դեբյուտը նշեց 2014 թվականի ապրիլի 16-ին՝ Սպլիտի դեմ խաղում։ Իր առաջին հանդիպումը թիմի մեկնարկային կազմում անցկացրեց ապրիլի 26-ին՝ Լոկոմոտիվայի դեմ խաղում։ Իր առաջին գոլը խփեց մայիսի 10-ին՝ Իստրա 1961-ի դեմ խաղում։ Իր առաջին հանդիպումը եվրոպական առաջնություններում Չորիչը անցկացրեց 2014 թվականի հուլիսի 22-ին՝ Չեմպիոնների Լիգայի որակավորման 2-րդ փուլի Ժալգիրիսի դեմ խաղում։ Սեպտեմբերի 18-ին՝ Եվրոպայի Լիգայի Աստրա Ջուրջուի դեմ խաղում նա դարձավ գոլի հեղինակ՝ դառնալով ամենաերիտասարդ ֆուտբոլիստը, ով գոլ է հեղինակել Եվրոպայի Լիգայում։

2014-15 և 2015-16 մրցաշրջաններում Չորիչը Դինամո Զագրեբի հետ հաղթեց Խորվաթիայի առաջնությունը և Խորվաթիայի գավաթը։ 2015 թվականին նա ճանաչվեց Խորվաթիայի տարվա հույս։ 2015 թվականի սեպտեմբերի 22-ին՝ Խորվաթիայի գավաթի Օշտրց Զլատորի դեմ խաղում նա առաջին անգամ խաղադաշտ դուրս եկավ Դինամոյի ավագի թևկապով։ 2017 թվականի մարտի 1-ին՝ Խորվաթիայի գավաթի կիսաեզրափակչի Սպլիտի դեմ խաղում Չորիչը դարձավ դուբլի հեղինակ՝ օգնելով իր թիմին հաղթել 6-0 հաշվով և դուրս գալ գավաթի եզրափակիչ, որտեղ Դինամոն 1-3 հաշվով պարտվեց Ռիեկային։ 2017-18 մրցաշրջանում նա ակումբի հետ հաղթեց Խորվաթիայի առաջնությունը և Խորվաթիայի գավաթը՝ եզրափակչում պարտության մատնելով Հայդուկ Սպլիտին։ Դինամո Զագրեբի առաջին թիմի կազմում Չորիչը անցկացրեց 143 հանդիպում՝ դառնալով 23 գոլի և 24 գոլային փոխանցման հեղինակ։

### Ռոմա
2018 թվականի մայիսի 28-ին Չորիչը 5 տարվա պայմանագիր կնքեց Ռոմայի հետ։ Ակումբը նրա համար վճարեց 8 միլիոն եվրո։ Իր դեբյուտը Սերիա A-ում նշեց հոկտեմբերի 20-ին՝ փոխարինելով Ջենգիզ Ունդերին ՍՊԱԼ-ի դեմ խաղում։

2019 թվականի օգոստոսի 27-ին Չորիչը 1 տարվա վարձավճարով միացավ Ալմերիային։

## Միջազգային կարիերա
Չորիչը հանդես է եկել Խորվաթիայի բոլոր տարիքային երիտասարդական հավաքականներում։ Խորվաթիայի ազգային հավաքականի կազմում իր դեբյուտը նշել է 2016 թվականի մայիսի 27-ին՝ Մոլդովայի դեմ ընկերական խաղում։ Հունիսի 4-ին նա փոխարինման մտավ Սան Մարինոյի դեմ խաղի 75-րդ րոպեին, իսկ հանդիպումը ավարտվեց 10-0 հաշվով։ Խորվաթիայի հավաքականի կազմում նա մասնակցեց Եվրո 2016-ին, սակայն առաջնության ոչ մի խաղում խաղադաշտ դուրս չեկավ, իսկ Խորվաթիան դուրս մնաց 1/8 եզրափակչում։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 30-ի դրությամբ*

### Միջազգային վիճակագրություն
*2019 թվականի օգոստոսի 30-ի դրությամբ*

## Նվաճումներ
### Ակումբային
**Դինամո Զագրեբ**

* Խորվաթիայի առաջնություն․ 2014–15, 2015–16, 2017–18
* Խորվաթիայի գավաթ․ 2014–15, 2015–16, 2017–18

### Անհատական
* Խորվաթիայի տարվա հույս․ 2015

## Ծանոթագրություններ

## Արտաքին հղումներ
* Չորիչի պաշտոնական Ֆեյսբուքի էջը
* Չորիչի պաշտոնական Ինստագրամի էջը
* Չորիչը transfermarkt-ում
* Չորիչը soccerbase.com-ում
* Չորիչը WhoScored.com կայքում
* Չորիչը Ռոմայի պաշտոնական կայքում
* Չորիչը ՈՒԵՖԱ-ի պաշտոնական կայքում
* Չորիչը Խորվաթիայի ֆուտբոլի ֆեդերացիայի կայքում

Կատեգորիա:Ալմերիայի ֆուտբոլիստներ
Կատեգորիա:Դինամո Զագրեբի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Խորվաթիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ